S-1268/2022

Mál þetta, sem dómtekið var 11. maí sl., er höfðað með ákæru, útgefinni af lögreglustjóranum á höfuðborgarsvæðinu 15. mars 2022, á hendur K-kk-þgf M-kk-þgf, kt. [...], [...], [...], fyrir eftirtalin hegningar- og umferðarlagabrot með því að hafa:

1. Fimmtudaginn 18. júní 2020, í heimildarleysi tekið bifreiðina [...] þar sem hún stóð við Hólmagarð 25 í Reykjavík og ekið bifreiðinni sviptur ökurétti og undir áhrifum áfengis (í blóði ákærða mældist vínandamagn 3,76 ‰) að Hagkaup í Garðabæ þar sem lögregla stöðvaði aksturinn við Orkuna að Litlatúni.

Telst brot þetta varða við 1. mgr. 259. gr. almennra hegningarlaga nr. 19/1940 og 1. sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 19. febrúar 2021, í heimildarleysi tekið bifreiðina [...] þar sem hún stóð á bifreiðaplani fyrir utan Vínbúðina að Dalvegi í Kópavogi og ekið bifreiðinni sviptur ökurétti og undir áhrifum áfengis (í blóði ákærða mældist vínandamagn 3,73‰) um Bústaðarveg í Kópavogi og að Kringlumýrarbraut, þar sem lögregla stöðvaði aksturinn.

Telst brot þetta varða við 1. mgr. 259. gr. almennra hegningarlaga nr. 19/1940 og 1. sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 29. september 2021, ekið bifreiðinni [...] sviptur ökurétti og undir áhrifum áfengis (í blóði ákærða mældist vínandamagn 1,44 ‰) vestur Helluhraun í Hafnarfirði og að Dalshrauni nr. 13, þar sem lögregla stöðvaði aksturinn.

Telst brot þetta varða við 1. sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 10. mars 2022, á hann að baki sakaferil sem nær aftur til ársins 2013, en þar af hafa eftirgreind brot hans áhrif við ákvörðun refsingar í máli þessu. Ákærða var gert að greiða sekt með lögreglustjórasátt 12. ágúst 2013 fyrir ölvunarakstur. Þá var ákærða gert að greiða sekt með dómi Héraðsdóms Reykjaness 24. september 2014 fyrir ölvunarakstur og akstur sviptur ökurétti. Þann 4. maí 2015 var ákærða gert að greiða sekt með lögreglustjórasátt fyrir akstur sviptur ökurétti. Þá var ákærða gert að sæta fangelsi í 45 daga með dómi Héraðsdóms Reykjaness 24. september 2015 fyrir ölvunarakstur og akstur sviptur ökurétti. Með dómi Hæstaréttar Íslands 16. apríl 2016 var ákærði dæmdur í 12 mánaða fangelsi, skilorðsbundið til tveggja ára, fyrir ýmis brot. Þá var ákærða gert að sæta fangelsi í 15 mánuði, þar af 12 mánuðir skilorðsbundnir til tveggja ára, með dómi Héraðsdóms Reykjaness 30. júní 2016 fyrir ölvunarakstur og akstur sviptur ökurétti. Þá var ákærða gert að sæta fangelsi í 15 mánuði, þar af 12 mánuðir skilorðsbundnir til þriggja ára, með dómi Héraðsdóms Reykjaness 26. apríl 2017 fyrir ölvunarakstur og akstur sviptur ökurétti. Loks var ákærða gert að sæta fangelsi í 3 ár með dómi Héraðsdóms Reykjavíkur 29. mars 2021 fyrir ölvunarakstur, akstur sviptur ökurétti, önnur umferðarlagabrot, þjófnað, skjalabrot og nytjastuld, en þar var skilorð dómsins frá 26. apríl 2017 dæmt upp.

Ákærði hefur nú verið sakfelldur fyrir hegningar- og umferðarlagabrot í þremur ákæruliðum. Brotsamkvæmtákæruliðum nr. 1 og 2 voru framin fyrir framangreindan dóm Héraðsdóms Reykjavíkur frá 29. mars 2021 og verður honum því dæmdur hegningarauki nú, sbr. 78. gr. almennra hegningarlaga nr. 19/1940. Að teknu tilliti til hegningaraukasjónarmiða og þess að ákærði hefur greiðlega játað sök fyrir dómi er það mat dómsins að ákærða verði ekki gerð frekari refsing vegna brota samkvæmt ákæruliðum nr. 1 og 2 en honum var gerð með dómi 29. mars 2021.

Við ákvörðun refsingar vegna ákæruliðar nr. 3 verður við það miðað að ákærði hafi gerst sekur um akstur sviptur ökurétti og ölvunarakstur í sjöunda sinn innanítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, játningu ákærða, dómvenju, 7 7. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 10 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 95.000 krónur, að meðtöldum virðisaukaskatti, og 76.221 krónur í annan sakarkostnað.

Af hálfu ákæruvaldsins flutti málið V-kk-nf R. Þ-x-x L-kvk-þf Á-kvk-þf u-x-x.

S-kk-nf G-kk-nf aðstoðarmaður dómara kveður upp dóminn.

DÓMSORÐ:

Ákærði, K-kk-nf M-kk-nf, sæti fangelsi í 10 mánuði.

Á réttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 95.000 krónur, að meðtöldum virðisaukaskatti, og 76.221 krónur í annan sakarkostnað.

S-kk-nf G-kk-nf